open-index/open-wikipedia-markdown huggingface dataset:
מאפיי 2

**מאפיי 2**, נקראת גם **PGC 10217**, היא גלקסיה ספירלית בקבוצת הכוכבים קסיופאה, הנמצאת במרחק של כ-10.9 מיליון שנות אור ממערכת השמש ושייכת לקבוצת מאפיי.

## היסטוריה
לגלקסיה בהירות מדרגה 12.41 והיא התגלתה יחד עם הגלקסיה השכנה מאפיי 1 ב-29 בספטמבר 1967 על ידי האסטרונום פאולו מאפיי, בזמן שחיפש אחר כוכבי T בשור בשביל החלב בעזרת תמונות שצולמו בתחום התת-אדום. הגלקסיה נמצאת רק כשליש מעלה מתחת למישור הדיסקה של שביל החלב, כך שכוכבי שביל החלב והחומר הבין כוכבי שבה בולעים ומפזרים את האור שנפלט מהגלקסיה ומעמעמים את עוצמת ההארה שלה בכ-5.6 דרגות בהירות, ששקולות להפחתת עוצמת ההארה הנראית שלה ב-99.4%. אלמלא ההסתרה על ידי שביל החלב, הייתה מאפיי 2 בין הגלקסיות הבהירות ביותר בשמי הלילה עם דרגת בהירות מתחת ל-7 וסביר שהייתה מתגלה הרבה יותר מוקדם. הגלקסיה נמצאת כ-7 מעלות מדרום-מזרח לכוכב סגין שבקצה המזרחי של האסטריזם בצורת **W** של קסיופאה וכ-3.9 מעלות מצפון-צפון-מערב לכוכב η בפרסאוס. כשני-שלישים של מעלה ממערב לה נמצאת מאפיי 1 שגם כן שייכת לקבוצת מאפיי. כמעלה וחצי מצפון-מזרח למאפיי 2 נמצאת ערפילית הנשמה (IC 1848) וכ-2 מעלות מצפון-צפון-מערב לה נמצאת ערפילית הלב (IC 1805), שתיהן ערפיליות פליטה בתוך שביל החלב במרחק של כ-7,500 שנות אור ממערכת השמש, שענני הגז שלהן מסתירים את אורה של מאפיי 2 והאור הנפלט מהן מקשה על זיהויה. בשל מיקומה של מאפיי 2 ברקע של שביל החלב, קשה מאוד לצפות בה באמצעות ציוד חובבים.

## תכונות
ממוזער|ימין|200px|מאפיי 2 (שמאל למעלה) ומאפיי 1 (ימין למטה)הכוכבים והערפיליות שייכים לשביל החלב
גודלה הזוויתי של מאפיי 2 הוא כ-17 דקות קשת, מעט יותר מחצי קוטרו של הירח המלא, שממרחקה שקול לקוטר של כ-55,000 שנות אור, קצת יותר מחצי קוטרו של שביל החלב. באור נראה היא נראית קטנה בהרבה, כ-6 דקות קשת בלבד, זאת כי החומר של שביל החלב בולע ומפזר את האור הנראה יותר מאשר אור תת-אדום. פאולו מאפיי ציין שהיא אינה נראית כלל באור כחול ובקושי ניתן להבחין בה בתמונות שצולמו באור אדום. הוא עצמו גילה אותה בתמונות שצולמו באור תת-אדום בלבד. מסתה מוערכת בכ- מסות שמש, כעשירית ממסת שביל החלב, כאשר כ-4% מסתה מורכבת מגז מימן מולקולרי. במרכז הגלקסיה נראה שמתרחשת יצירת כוכבים חדשים בקצב גבוה יחסית של כרבע מסת שמש בשנה, כאשר האזורים הצפופים יותר של החומר במרכז הגלקסיה יוצרים מעין צורת מוט מרכזי, אך לא מספיק מובחן כדי לסווג את הגלקסיה כגלקסיית מוט ספירלית.

מאפיי 2 ומאפיי 1 הן שתיים מתוך 12 גלקסיות גדולות אשר מקיפות את הקבוצה המקומית ומכונות "מועצת הענקים", האחרות הן IC 342, גלקסיית הפסל, גלקסיית המחוגה, M64, M81, M82, M83, M94, NGC 4945 וקנטאור A.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גלקסיות ספירליות
קטגוריה:קבוצת הכוכבים קסיופאה
קטגוריה:קבוצת מאפיי
ארמניה באירוויזיון לרוקדים צעירים

**[[ארמניה]] נטלה חלק ב[[האירוויזיון לרוקדים צעירים|אירוויזיון לרוקדים צעירים]]** פעמיים בלבד, ב-2003 וב-2013.

## הרקדנים והריקודים שייצגו את ארמניה באירוויזיון לרוקדים צעירים

## ראו גם
* האירוויזיון לרוקדים צעירים
* ארמניה באירוויזיון
* ארמניה באירוויזיון למוזיקאים צעירים

## קישורים חיצוניים
* Eurovision Young Dancers 

## הערות שוליים

קטגוריה:אירוויזיון לרוקדים צעירים
קטגוריה:ארמניה: תרבות
מבצע פינאלה

**מבצע פינאלה** (באנגלית: **Operation Finale**) הוא סרט דרמה אמריקאי משנת 2018 בבימויו של כריס וייץ על פי תסריט של מתיו אורטון. בסרט מככבים אוסקר אייזק (שגם הפיק), בן קינגסלי, ליאור רז, מלאני לורן, ניק קרול, היילי לו ריצ'רדסון ואחרים.

הסרט מתאר את מאמצי המודיעין הישראלי בלכידת קצין האס אס אדולף אייכמן בשנת 1960. הסרט מתבסס על חומרים שונים כולל הספר "אייכמן בידיי", האוטוביוגרפיה מאת פיטר מלקין, שסיפק את בסיס הסיפור לסרט. הצילומים החלו בארגנטינה באוקטובר 2017 והסרט יצא לאקרנים בארצות הברית ב-29 באוגוסט 2018 וזכה לביקורות מעורבות מהמבקרים.

## תקציר עלילת הסרט
מרגלים ישראלים מ"המוסד" בראשותו של פיטר מלחין (אוסקר אייזק) עובדים יחד כדי לאתר וללכוד את אדולף אייכמן (בן קינגסלי) שמסתתר בארגנטינה.

## צוות השחקנים

## הפקה
ב-16 בנובמבר 2015, הודיעה חברת מטרו גולדווין מאייר שהיא רכשה זכויות על תסריט שכתב מתיו אורטון, על לכידת אדולף אייכמן. בריאן קוואנו-ג'ונס הפיק את הסרט באמצעות חברת ההפקה Automatik. ב-24 בפברואר 2016, כריס וייץ ניהל מגעים לביים את הסרט.

העסקה בין הצדדים נחתמה במרץ 2017 עם אוסקר אייזק כמפיק וכוכב הסרט, בתפקיד פיטר מלקין. כריס וייץ נשכר כבמאי. ביוני, בן קינגסלי לוהק לתפקיד אדולף אייכמן. באוגוסט, ליאור רז הצטרף לגלם את איסר הראל, בסרט ההוליוודי הראשון שלו. בספטמבר, מלאני לורן, ניק רול, ג'ו אלווין, מייקל ארונוב והיילי לו ריצ'רדסון לוהקו אף הם לתפקידים בסרט, כשהצילומים התחילו בארגנטינה ב-1 באוקטובר. השחקנים התאחדו באתר הצילומים ב-12 באוקטובר בארגנטינה. פיטר שטראוס הצטרף לצוות השחקנים ב-30 בנובמבר.

## פרסום
"מבצע פינאלה" במקור היה אמור לצאת לאקרנים ב-14 בספטמבר 2018. עם זאת, ביולי 2018, תאריך הקרנת הסרט הוקדם ל-29 באוגוסט 2018. הסרט שוחרר מחוץ לארצות הברית ב-3 באוקטובר 2018, באתר נטפליקס.

## ראו גם
* לכידת אדולף אייכמן
* משפט אייכמן
* שירות הביטחון הכללי

## קישורים חיצוניים
* 
* 
* מבצע פינאלה, באתר נטפליקס
* 

### ביקורות
*
* 
*

## הערות שוליים

קטגוריה:המוסד בתרבות ובאמנות
קטגוריה:לכידת אדולף אייכמן
קטגוריה:נטפליקס: סרטים
קטגוריה:סרטי 2018
קטגוריה:סרטי דרמה אמריקאיים
קטגוריה:סרטי מטרו גולדווין מאייר
קטגוריה:סרטים אמריקאיים מבוססי ספרים
קטגוריה:סרטים באנגלית
קטגוריה:סרטים בגרמנית
קטגוריה:סרטים בספרדית
קטגוריה:סרטים בעברית
קטגוריה:סרטים על השואה
קטגוריה:סרטים רב-לשוניים
קטגוריה:דוד בן-גוריון בתרבות
קטגוריה:סרטי דרמה היסטורית אמריקאיים
ג'ון פטריק אובריין

**ג'ון פטריק אובריין** (באנגלית: **John Patrick O’Brien**; 1 בפברואר 1873 – 21 בספטמבר 1951) היה ראש עיריית ניו יורק בשנת 1933 מטעם המפלגה הדמוקרטית.

## ביוגרפיה
נולד ב-1 בפברואר 1873 למרי ופטריק אובראיין, מהגרים אירים במסצ'וסטס. קיבל תואר ראשון ממכללת הצלב הקדוש  בווסטר והשלים תואר שני במשפטים באוניברסיטת ג'ורג'טאון. אחרי לימודיו עבד כיועץ משפטי זמני של העיר ניו יורק וכשופט פדרלי בניו יורק.

לאחר התפטרותו של ראש העיר ג'ימי ווקר ב-1932, עקב אישומים בשחיתות, הוכרזו בחירות בהן נבחר אובריין מטעם המפלגה הדמוקרטית, בתמיכת טמאני הול בהבדל של יותר מחצי מיליון צפיות מהמתמודד השני. השבעתו של אובראיין נערכה בבניין מרכז הרשומות ברחוב צ'יימברס 31 במנהטן. נאום ההשבעה שלו לא תיאר חזון לעיר, אלא התמקד בעבודת בית המשפט ובמקצוע המשפטי בכלל. במסיבת העיתונאים לאחר ההשבעה נשאל ראש העיר החדש מי יהיה מפכ"ל המשטרה החדש. "אני לא יודע," ענה אובראיין. "הם עוד לא אמרו לי." כהונתו של אובריין החלה ב-1 בינואר 1933. הוא התמודד עם השלכות השפל הגדול. בבחירות 1933 אובריין הפסיד לפיורלו לה גוארדיה, ולפיכך סיים את תפקידו ב-31 בדצמבר באותה שנה. אחר כהונתו שב אובריין לעבודתו המשפטית.
ימין|ממוזער|קברו של אובריין בבית העלמין שער השמיים
אובראיין חזר לעבודתו המשפטית ושימש שלוש פעמים כנציג לוועידה הלאומית הדמוקרטית. הוא נפטר ב -21 בספטמבר 1951 בשעה 19:25 בביתו ברחוב 75 מזרח מספר 40. הוא נקבר בבית העלמין שער השמיים במחוז וסטצ'סטר.

## משפחתו
אובראיין התחתן עם הלן מדיגן (1875–1950) בשנת 1908. הם היו הורים לחמישה, ביניהם ג'רארד ג'יי אובריין, והלן אליזבת' אובריין שהתחתנה עם ויקטור א. פורקר.

## קישורים חיצוניים

קטגוריה:אמריקאים ילידי מסצ'וסטס
קטגוריה:ווסטר: אישים
קטגוריה:ראשי עיריית ניו יורק
קטגוריה:בוגרי מכללת הצלב הקדוש
קטגוריה:בוגרי בית הספר למשפטים באוניברסיטת ג'ורג'טאון
קטגוריה:משפטנים אמריקאים
קטגוריה:יועצים משפטיים
קטגוריה:אמריקאים ממוצא אירי
קטגוריה:חברי המפלגה הדמוקרטית (ארצות הברית)
קטגוריה:אמריקאים שנולדו ב-1873
קטגוריה:אמריקאים שנפטרו ב-1951
פיטקרנית

**פיטקרנית** (ידועה גם כ-**פיטקרן־נורפוק** או **פיטקרנזית**) היא שפה קריאולית המבוססת על השפה האנגלית שהייתה מדוברת במאה ה-18 ועל השפה טהיטית. לשפה דוברי שפת אם באיי פיטקרן אך היא מדוברת בעיקר (בניב שונה מעט) באי נורפוק. כ-70 בני אדם דוברים את השפה באיי פיטקרן ועוד כמה מאות בנורפוק.

## היסטוריה
תהליך היווצרות השפה הפיטקרנית החל ב-1790 כאשר מורדים בריטים מהמרד על הבאונטי הגיעו אל האי בספינה כדי למצוא מחסה בפני הממשלה הבריטית. בדרכם, חטפו כמה מאנשי האי טהיטי. התקשורת הזו בין שתי הקבוצות אט־אט התפתחה ונוצרה שפת פידג'ין. בעשורים הבאים, תושבי פיטקרן התרבו עד כדי כך שמשאבי האי לא יכולים היו לכלכלם. כיוון שכך, ב-1856 הועברו חלקם אל האי נורפוק. זמן מה לאחר מכן, כמה עשרות מיוצאי פיטקרן עשו דרכם חזרה מנורפוק אל האי ובגלל הריחוק הגאוגרפי בין שני האיים, שתי השפות התפתחו לצורת דיבור שונה במשהו. עם זאת, בגלל הדמיון הרב בין שתי השפות, הן מוגדרות כשפה אחת. עם הזמן, נראה כי השפה עומדת בסכנת הכחדה, ונעשים מאמצים למען שימור השפה.

## ראו גם
* טהיטי
* איי פיטקרן

קטגוריה:שפות
בוסניה והרצגובינה באירוויזיון למוזיקאים צעירים

**[[בוסניה והרצגובינה]] השתתפה בתחרות [[האירוויזיון למוזיקאים צעירים]]** פעם אחת בלבד, ב-2012.

## המבצעים והשירים שייצגו את בוסניה והרצגובינה באירוויזיון למוזיקאים צעירים

## ראו גם
* האירוויזיון למוזיקאים צעירים
* בוסניה והרצגובינה באירוויזיון

## קישורים חיצוניים
* Eurovision Young Musicians

## הערות שוליים

קטגוריה:אירוויזיון למוזיקאים צעירים לפי מדינה
קטגוריה:בוסניה והרצגובינה: תרבות
סרביה ומונטנגרו באירוויזיון למוזיקאים צעירים

**[[סרביה ומונטנגרו]] השתתפה בתחרות [[האירוויזיון למוזיקאים צעירים]]** פעם אחת בלבד, ב-2006. סרביה ומונטנגרו פרשה מהתחרות ב-2008 עקב משאל העם על עצמאותה של מונטנגרו ובאותה שנה הצטרפה סרביה לתחרות כמדינה עצמאית.

## המבצעים והשירים שייצגו את סרביה ומונטנגרו באירוויזיון למוזיקאים צעירים

## ראו גם
* האירוויזיון למוזיקאים צעירים
* סרביה ומונטנגרו באירוויזיון
* סרביה ומונטנגרו באירוויזיון הילדים

## קישורים חיצוניים
* https://web.archive.org/web/20100803061245/http://www.youngmusicians.tv/

## הערות שוליים

קטגוריה:אירוויזיון למוזיקאים צעירים לפי מדינה
קטגוריה:סרביה ומונטנגרו
אורליוס ויקטור

**סקסטוס אורליוס ויקטור** (בלטינית: **Sextus Aurelius Victor**; 320–390 לספירה לערך) היה היסטוריון ופוליטיקאי באימפריה הרומית.

## ביוגרפיה
אורליוס ויקטור נולד באפריקה. הוא היה מחברו של חיבור היסטורי קצר על האימפריה הרומית בשם "הספר על הקיסרים" (*Liber De Caesaribus*), שמכסה את התקופה מאוגוסטוס קיסר ועד קונסטנטיוס השני.

בזמן שלטונו של הקיסר יוליאנוס הכופר (361–363), שירת ויקטור כמושל פנוניה סקונדה .
ידוע כי בשנת 389 הוא החזיק במשרת הממונה על העיר  רומא (*praefectus urbis Romae*), תפקיד בכיר בקיסרות ברומא.

## חיבוריו
ארבעה חיבורים היסטוריים קצרים יוחסו לו, אולם רק ייחוס החיבור של "הקיסרים" מבוסס היטב.
# "מקורות הגזע הרומאי" .
# "על אישים מפורסמים ברומא".
# "על הקיסרים" (De Caesaribus).
# "קיצור על הקיסרים" (Epitome de Caesaribus) – מיוחס לו.

אורליוס ויקטור נחשב להיסטוריון מהימן. הוא השלים את "על הקיסרים" בין השנים 359–361. הוא השתמש לצורך כתיבתו בחיבור היפותטי על ההיסטוריה של הקיסרים (ההיסטוריה של הקיסרים של אנמן ).
לאחר תיאור המלחמה בין קונסטנטיוס השני למגנטיוס, מספר ויקטור אורליוס על המרד היהודי נגד קונסטנטיוס גאלוס בשנת 351. ויקטור הוא המקור היחיד המציין את שמו של מנהיג המרד היהודי, "פטריקיוס" (Patricius), שהיהודים "העלו אותו למלכות".

ארבעת החיבורים הללו פורסמו בדרך כלל יחד בשם "היסטוריה רומאית" (Historia Romana). "על אישים מפורסמים" הודפס לראשונה בשנת 1472, בארבעה כרכים, תחת שמו של פליניוס הצעיר, ואילו "קיצור על הקיסרים" הודפס לראשונה בשטרסבורג בשנת 1505.

המהדורה הראשונה של כל ארבעת החיבורים יחד הייתה מאת אנדריאס שוטוס  (שמונה כרכים, אנטוורפן, 1579). ב-1975 יצאה מהדורה של "על הקיסרים" על ידי פייר דופריין (Pierre Dufraigne).

## לקריאה נוספת
* Menahem Stern, *Greek and Latin Authors on Jews and Judaism*, Vol. II ,The Israel Academy of Sciences and Humanities, Jerusalem 1980, CXXXV. Aurelius Victor, pp. 499-501

## קישורים חיצוניים

* AURELIUS VICTOR, באנציקלופדיה איראניקה
* כתבי סקסטוס אורליוס ויקטור 
* ''Epitome De Caesaribus''  
* Anonymous: ''On the Origin of the Roman People'' 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:היסטוריונים
קטגוריה:פוליטיקאים רומאים
קטגוריה:רומאים בתקופת הקיסרות
קטגוריה:מחברים כותבי לטינית
קטגוריה:ילידי 320
קטגוריה:נפטרים ב-390
חומות יפו

[250px|ממוזער|350px|שמאל|מפת העיר יפו מוקפת בחומה בסקר [חיל ההנדסה המלכותי הבריטי מן השנים 1840/41]]
ממוזער|שמאל|350px|שער ירושלים בתוך חומות יפו העתיקה ומאחוריו "המצודה" באזור של רחוב יפת כיום, פינת רחוב מפרץ שלמה
250px|ממוזער|תותחים עות'מאניים שהוצבו מחוץ לחומות יפו לצורך הגנה מפני פשיטות בדואים מהיבשה ופיראטים מהים
**חומות יפו** הן החומות שהקיפו את יפו העתיקה במהלך התקופה העות'מאנית בארץ ישראל מתחילת המאה ה-19 עד לפירוקה בשנת 1868.

## שערי חומות יפו
בחומות יפו שכנו שני שערים בחומה המזרחית. הראשון היה "שער ירושלים" בחלקה הצפוני של החומה, שהיה גם השער הראשי אל העיר העתיקה של יפו, וממנו יצאה הדרך שהובילה אל "שער יפו" בחומת העיר העתיקה של ירושלים. השער נמצא סמוך ל"כיכר השעון" של יפו, שהייתה הכיכר המרכזית של העיר. דרומה ממנו שכן שער קטן יותר שנפרץ בחומות אחריו ונקרא בשם "השער החדש".

## היסטוריה
לאחר מינויו של מושל יפו הטורקית "מוחמד אבו נבוט" על ידי הסולטן סולימאן פאשה הוקמה **חומה מערבית** (חומת הים) לאורך הים שהקיפה את העיר (כיום טיילת יפו באזור רחוב רציף העלייה השנייה) ובצידה השני הוקמה **חומה מזרחית** לאורך היבשה ונקבע שער יחידי בחומה המזרחית, "שער ירושלים", ממנו יצאה הדרך הראשית אל ירושלים (כיום רחוב עולי ציון ואחריו דרך בן-צבי הקרוי גם "כביש 44"). מאחוריו הוקמה מצודת סידני סמית', שנבנתה בשנת 1800, בעזרת מהנדסים ומימון בריטיים, ונקראה ע"ש האדמירל הבריטי שסייע במלחמה נגד פלישת נפוליאון. בצמוד לחומה המזרחית הפונה אל היבשה נכרה "חפיר" (כיום כיכר השעון ורחוב יפת). בשאר חלקי החומה נפרצו פתחים עבור הולכי רגל.
מאחר שהיה בחומה רק שער יחיד שלא היה יכול לשאת בנפח התנועה שהגיעה אליו מערים אחרות, נפרץ פתח חדש בחלק הדרומי, "השער החדש" בשנת 1869. בשנת 1868, ובשנים שאחריה החלה להיהרס חומת העיר העתיקה. בתוואי שבו עברה החומה והחפיר החלו להיסלל כיכר השעון שנקראה אז בשם **רחוב אסכנדר עוואד (אלכסנדר הווארד)** ולאחר קום המדינה שונה שמו אל רחוב רזיאל, והמשכו הדרומי שנקרא בשם **דרך עזה** שהובילה אל העיר עזה ולאחר מכן נקראה בשם: **רחוב אל-עג'מי** על שם שכונת עג'מי שהייתה בקרבת מקום ולאחר מכן שונה שמו אל רחוב יפת לאחר קום המדינה. לאחר פירוקה של החומה הוקמו על התוואי בתים וחנויות תוך שימוש משני באבני החומה ויחד איתם נהרסו המצודות שהיו מאחורי החומה.

### כיום
כיום ניתן למצוא שרידים מן החומה בחלקו המזרחי של רחוב יפת בקטע שבין כיכר השעון עד לרחוב לואי פסטר. ישנן "**סימטאות מקורות**" כגון **רחוב רבקה ושלמה אבולעפיה** ששימשו בעבר בתור פרצה להולכי רגל.

## מבנים שהוקמו על תוואי החומה
מבנים שהוקמו על החפיר ועל תוואי החומה: (כיום באזור של חלקו הדרומי של רחוב רזיאל וחלקו הצפוני של רחוב יפת)
* טיילת יפו
* כיכר השעון
* בית העולים
* תחנת המשטרה ביפו
* בנק אנגלו-פלשתינה
* מוזות - בית ספר תיכון לאמנויות
* בית החולים הצרפתי על שם סנט לואי ביפו

## גלריה

Jaffa P1060431.JPG|שריד מחומת יפו ברחוב החלפנים המוביל אל שוק הפשפשים
Jaffa-Footsteps of Abu Nabut 4166.jpg|מעבר מקורה ששימש בעבר פרצה אל הולכי רגל (כיום רחוב רבקה ושלמה אבולעפיה)


## פנורמה

## ראו גם
* הדרך ההיסטורית יפו-ירושלים
* יפו הגלילית

## קישורים חיצוניים

* 

*
קטגוריה:ישראל: חומות
קטגוריה:יפו: מבנים
קטגוריה:התקופה העות'מאנית: מבנים
פסטיבל הסרטים השחורים בסן דייגו

**פסטיבל הסרטים השחורים בסן דייגו** הוא אחד מהפסטיבלים השחורים הגדולים בארצות הברית. הוא נוסד בשנת 2003 בשם **פסטיבל הסרטים נואר**, והוא מתקיים מדי שנה בסן דייגו שבדרום קליפורניה, במטרה להכיר בסרטים ובהפקות אפריקאיות-אמריקאיות. המוטו של הפסטיבל הוא "זרקור על קולנוע אפריקאי-אמריקאי ושל התפוצה האפריקאית".

## היסטוריה
פסטיבל הסרטים השחורים בסן דייגו, שהיה ידוע במקור פסטיבל הסרטים נואר, החל בשנת 2003 בחדר בית מלון בGaslamp Quarter. הוקרנו אז שלושה סרטים, והשתתפו כ-20 אנשים. ב-2006 שונה השם של הפסטיבל, כי המארגנים הבינו שנוצר בלבול עם "פילם נואר". עד ל-2011, הפסטיבל גדל לממדים לא צפויים, עם הקרנות של 120 סרטים ובין 15,000 ל-30,000 משתתפים. הפסטיבל הפך לאחד הפסטיבלים השחורים הגדולים ביותר בארצות הברית, ולאחד הפסטיבלים החשובים הנערכים בסן דייגו.

הפסטיבל נמשך ארבעה ימים, בהם מוקרנים סרטים במגוון קטגוריות, כולל: קומדיה, דרמה, סרטי תעודה, אנימציה, להט"ב, אימה, דת, זרים/התפוצה האפריקאית, סרטים קצרים, סרטים נבחרים, וקטעי וידאו ומוזיקה. כל פעם שהפסטיבל גדל, הוא עבר מקולנוע לקולנוע, עד שנערך במולטיפלקס. ב-2017 הפסטיבל נערך בשלושה בתי קולנוע שונים, והחל פיתוח של מרכז לקולנוע שחור, אשר בסופו של דבר יארח את הפסטיבל ויחזיק בארכיון קולנוע שחור.

הפסטיבל, בראשותה של קארן ויליס, כולל פאנלים כחלק ממטרתו לקדם עשייה קולנועית במחוז סן דייגו.

## קישורים חיצוניים
* 

## הערות שוליים

קטגוריה:ארצות הברית: פסטיבלי קולנוע
קטגוריה:סן דייגו
תרועה לישראל

[250px|ממוזער|שמאל|פאול בן חיים (ראשון משמאל, ליד הפסנתר) ו[תזמורת קול ישראל]]
**תרועה לישראל** היא יצירה קצרה שכתב המלחין הישראלי פאול בן-חיים בשנת 1950. לדברי יהואש הירשברג היצירה היא "המנון מפואר להגשמה הציונית המדינית".

היצירה נכתבה בתחילה עבור תזמורת צה"ל על פי הזמנת מנצחה דאז שלום רונלי-ריקליס ועובדה מיד אחר כך לתזמורת סימפונית מלאה. בשל היותה יצירה קצרה המתאימה לפתיחת אירועים לאומיים חגיגיים זכתה "תרועה לישראל" למספר גדול של ביצועים ואף הייתה היצירה הראשונה של בן חיים שהוקלטה על ידי התזמורת הפילהרמונית הישראלית. האווירה הכללית בארץ בשנת 1950 התאימה לחיבור יצירה חגיגית בסגנון המארש. הניצחון הצבאי במלחמת העצמאות הקשה, הביא להרגשת גאווה ברוחו ובכוחו של צה"ל והאירוע המרכזי בימי העצמאות הראשונים של המדינה היה מצעד צבאי. אלא שבן חיים לא חיבר שיר לכת אלא המנון.

## מבנה היצירה
היצירה בנויה על נושא מלודי ארוך החוזר על עצמו שוב ושוב מתוך הגברה מתמדת בעוצמה ובמתח עד לשיא נרגש. הנושא כתוב במשקל זוגי, במבנה ריתמי-סימטרי ומאורגן על פי דגם של מוזיקה גרמנית רומנטית. בגרסה התזמורתית מבוסס התזמור בעיקר על כלי קשת במרקם עשיר ומלא ואופייה החגיגי של היצירה שומר על הוד והדר, ללא כל רעשנות חיצונית העלולה לחדור ליצירות מסוג זה, כמו למשל בפתיחה 1812 מאת צ'ייקובסקי. ביטוי לכוחה הישיר של היצירה ניתן כאשר ניגנה תזמורת הגדנ"ע בשעתה את היצירה בתחרות תזמורות נוער בעיר קרקראדה שבדרום מזרח הולנד - וזכתה שם בפרס הראשון ברציפות במשך שנים אחדות. תושבי קרקראדה קיבלו את היצירה בהתרגשות והתזמורת שבה וניגנה את היצירה לבקשת הקהל המקומי שנה אחרי שנה, גם כאשר היצירה לא נכללה התוכנית הרשמית של התחרות.

## שימוש מודרני
באוקטובר 2023 בוצעה היצירה על ידי התזמורת הפילהרמונית הישראלית בניצוחו של להב שני לצד הסימפוניה השלישית של בטהובן בקונצרט בשידור חי לזכר קורבות ונופלי טבח שבעה באוקטובר.

## קישורים חיצוניים
* 
* מערך שיעור על היצירה, באתר משרד החינוך

## הערות שוליים

קטגוריה:יצירות במוזיקה קלאסית
קטגוריה:יצירות במוזיקה קלאסית ישראלית
קטגוריה:מוזיקה של המאה ה-20
זאורופלטה

**זאורופלטה** (שם מדעי: *Sauropelta*; מילולית: "לטאת מגן") הוא סוג דינוזאור ממשפחת הנודוזאוריים שחי באמריקה הצפונית במהלך הקרטיקון העליון לפני 108.5 מיליון שנה. בסוג נמצא מין אחד, *Sauropelta edwardsorum* שהתגלה ב-1970 בידי ג'ון אוסטרום בויומינג, מונטנה ואולי גם ביוטה. הדינוזאור הקרוב אליו ביותר היה הפולקנתוס האירופאי.
## מאפיינים
יצור זה היה בינוני בגודלו ביחס למשפחתו והגיע לאורך 5.2 מטר והכיל זנב באורך של חצי מגופו. ממאובן אחד נמצאו לא פחות מ-40 חוליות זנב וייתכן שהמספר הכולל הגיע ל-50 חוליות. אף על פי שהיה קטן מקרנף צר-שפה מודרני עדיין הגיע למשקל מוערך של 1,500 ק"ג, עקב ציפוי השריון הדחוס שלו שכוסה גבשושיות דמויות אצטרובלים והיו דחוסים ביותר בצורה דמוית מגן. היצור היה בעל ראש קטן אך בעל צוואר ארוך עם רכסים משוריינים ודוקרנים ארוכים דמויי רמחים על עורפו וכתפיו ששימשו להגנה. הגוף היה נמוך ובעל רגליים קצרות. הוא היה בעל ראש קטן עם לסתות חלשות מכוסות מקור קרני והוא ניזון מצמחית קרקע.

הזאורופלטה היה מראשוני הנודוזאורים שהתגלו והוא חי בתחילת תור הקרטיקון, האחרון שבעידן המזוזואיקון. הוא חי ליד המישורים שלצד הנהרות הרבים שהתנקזו אל הים הפנימי המערבי. אך הנהרות גרמו להצפות של המישורים שיצרו בורות בוץ טובעניים וחיות שעברו מעליהם נתקעו, מתו והשתמרו בהם היטב. ממאובני עצי מחט שהשתמרו נראה שהיו גם יערות לאורך האזורים והזאורולפטה ניזון גם מעליהם.

הוא חי בקבוצת קטנות לצד דינוזאורים הרביורים נוספים כמו הטנונטוזאורוס ולצד דינוזאורים ציידים כמו הדיינוניכוס, שככל הנראה שמרו מרחק ממנו וניסו לצוד דינוזאורים בעלי עור רך יותר.

## בתרבות
דינוזאור זה הופיע בסדרה מפלצות חוזרות לתחייה ובמשחק Jurassic World Evolution.

## גלריה

Sauropelta jconway.png|איור משוחזר
Sauropelta.jpg|מאובן
Sauropelta armor.jpg|מאובן של השריון


## קישורים חיצוניים

*
קטגוריה:בעלי חיים שתוארו ב-1970
קטגוריה:נודוזאוריים
קטגוריה:דינוזאורים שחיו בקרטיקון תחתון באמריקה הצפונית
קטגוריה:מאובני טקסונים שתוארו ב-1970
קטגוריה:טקסונים שתוארו בידי ג'ון אוסטרום
נודוזאורוס

**נודוזאורוס** (שם מדעי: *Nodosaurus*; מילולית: "לטאת כפתורים") הוא סוג דינוזאור ממשפחת הנודוזאוריים שחי בקרטיקון העליון באמריקה הצפונית וקיבל את שמו בידי החוקר הנודע עותניאל צ'ארלס מארש ב-1889. מאובניו נמצאו בין ויומינג לקנזס.

## מאפיינים
הנודוזאורוס היה נודוזאור גדול יחסית באורך ש 4 עד 6 מטרים ומשקל 680 קילוגרם שהיה בעל שריון גרמי מגובשש שכיסה את פלג גופו העליון. הוא היה בעל בטן נמוכה ורגליים קצרות וייתכן שגם היה בעל קוצים. במראהו הזכיר ארמדיל גדול בעל ראש קטן וזנב מוארך. לצידי הצלעות היו קוצים ארוכים יותר שסודרו יחדיו כמו כפתורי חולצה ומהם היצור קיבל את שמו המדעי. פלג הגוף התחתון היה רך. לסתות הנודוזאורוס היו קצרות ובעלות שיניים קטנות. ייתכן שהוא ניזון בעיקר מצמחייה רכה כמו עלים צעירים או פירות וייתכן שהוא בלע גסטרוליתים כדי לעזור לו לעכל את מזונו.

## בתרבות
דינוזאור זה הופיע במשחקי המחשב Jurassic World: Alive, עולם היורה: המשחק, פארק היורה 3: בניית פארק, Jurassic World Evolution וJurassic World Evolution 2 של פארק היורה אך לא מופיע בסרטים.

## קישורים חיצוניים

* 
* 

קטגוריה:בעלי חיים שתוארו ב-1889
קטגוריה:טקסונים שתוארו בידי עותניאל צ'ארלס מארש
קטגוריה:נודוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1889
האנדרטה הגדולה בגבעת מאנסו

**האנדרטה הגדולה בגבעת מאנסו** (בקוריאנית: **만수대대기념비**), או **האנדרטה הגדולה**, היא קומפלקס של מונומנטים בלב פיונגיאנג, בירת קוריאה הצפונית. האנדרטה כוללת 229 פסלי דמויות, המנציחים את ההיסטוריה של המאבק המהפכני של העם הקוריאני לקראת עצמאות, ובמיוחד את מנהיגיו.

החלק המרכזי של האנדרטה, שהוא גם המוכר ביותר, מורכב משני פסלי ארד בגובה 22 מטר כל אחד בדמותם של אבי האומה והנשיא הנצחי של הרפובליקה, קים איל-סונג (משמאל בתמונה), ובנו ויורשו בתפקיד המנהיג העליון של קוריאה הצפונית, קים ג'ונג-איל (מימין בתמונה).

הפסל הוא אחד מהסממנים הבולטים של פולחן האישיות הצפון קוריאני, אשר מפאר את משפחת קים.

## היסטוריה
האנדרטה הושקה במקור בחודש אפריל 1972, לרגל יום הולדתו ה-60 של קים איל-סונג. בעת ההשקה, האנדרטה כללה רק את פסלו של קים איל-סונג, שהיה עשוי במקור מזהב, אך מאוחר יותר שונה לארד.

לאחר מותו של קים ג'ונג-איל בשנת 2011, נוסף לאנדרטה גם פסלו, מצפון לפסל הישן של קים ג'ונג-איל. במקביל, בוצע שינוי קל בפסלו של איל-סונג, כך שישקף את דמותו בגיל מאוחר יותר, ובעודו מחייך. במקור, פסלו של קים ג'ונג-איל כלל מעיל ארוך שעטף את הדמות, אך העיצוב שונה זמן קצר לאחר מכן למעיל מסוג אנוראק.

מקורות מקוריאה הדרומית העריכו כי עלות פסלו של קים ג'ונג-איל הייתה בסביבות ה-10 מיליון דולר, כאשר לשם גיוס הסכום הנדרש, העובדים הצפון-קוריאנים שעבדו בחו"ל בתקופה זו נדרשו על ידי המשטר לתרום כל אחד 150 דולר לשם בניית האנדרטה.

## תיאור האנדרטה
[ממוזער|האנדרטה לאורך השנים: '''משמאל''': תמונה משנת [2010 עם הפסל המקורי של קים איל-סונג. **למעלה מימין**: תמונה משנת 2012: הוספת פסלו של קים ג'ונג-איל וכן עיצוב מחודש לפסלו של קים איל-סונג. **למטה מימין**: תמונה משנת 2014: מעיל חדש שעוצב לפסלו של קים ג'ונג-איל.]]
מאחורי הפסלים המרכזיים באנדרטה ממוקם מבנה מוזיאון המהפכה הקוריאנית, כאשר עליו מוצג ציור קיר של הר פאקטו, אשר נחשב כהר קדוש בקוריאה הצפונית, וכבעל קשר ישיר למהפכה הקוריאנית ולחייו של קים איל-סונג.

מצדי הפסלים המרכזיים, לאורך שני השבילים העוקפים את הפסלים ומובילים למוזיאון, מוצגים פסלים שונים בקנה מידה קטן יותר של חיילים, פועלים, ואיכרים אשר לקחו חלק במאבק המהפכני להגשמת המהפכה הסוציאליסטית. הגובה הממוצע של פסלים אלו הוא כ-5 מטר.

כל המבקרים באתר, בין אם תושבים מקומיים ובין אם מבקרים זרים, מצופים לקוד בפני האנדרטה, וכן להניח פרחים למרגלותיה לשם הפגנת כבוד. כמו כן, ובניגוד לטענה נפוצה, אין כל איסור לצלם את האנדרטה, אך עם זאת, יש לוודא כי התמונות כוללות את שני הפסלים בשלמותם, וכן להקפיד על צילום מחזית האנדרטה.

## ראו גם
* תיירות בקוריאה הצפונית

## קישורים חיצוניים

## הערות שוליים

קטגוריה:פיונגיאנג: אנדרטאות
דר נחמיאס

**דר (דרי) נחמיאס** (נולד ב-27 בנובמבר 1965) הוא מוזיקאי, יוצר, נגן בס, פסנתר, תופים וזמר. ב-1994 הקים את אולפן ההקלטות אמביאנס ברמת גן ביחד עם אחיו מוסה נחמיאס.

## ביוגרפיה
בילדותו למד דר פסנתר קלאסי במשך ארבע שנים. עם התפתחות עידן הקלידים האלקטרונים, גילה עניין רב בתחום הזה.

ב-1991 שיתף דר פעולה עם עוד שני יוצרים נוספים, יגאל ליבדינסקי ועופר ענו, שכל אחד כתב מספר קטעים לאלבום בשם "מג'נטה".

ב-1998 יצא אלבום הבכורה של דר, "עיניים", אלבומו היחידי שנכתב בעברית.

בסוף שנות ה-90 ובמהלך שנות ה-2000 עסק דר בהפקה מוזיקלית למספר הרכבים ואמנים כמו: Dugag, הפיקלס, 600Miles, אסי גפן ומוסה נחמיאס.

בשנת 2004 יצא אלבומו השני של דר "Desert Heat" האלבום הוא בסיווג רוק מתקדם עם נגיעות פסיכדליות. למרות שהאלבום נכתב באנגלית, זכה להשמעות ברדיו בארץ ובחול.

בשנת 2006 הלחין ביחד עם אחיו מוסה נחמיאס את האלבום לונה פארק שגם זכה להופעות מרובות.

ב-2008 שיתף פעולה עם ניצן רימון ועופר הררי בקאבר לשיר "אינקובטור" של להקת הקליק לסרטו של ארי פולמן, "ואלס עם באשיר", שהיה מועמד לאוסקר וזכה בפרסים רבים.

בין 2008 ל2014 הוקלטו שלושה אלבומים של להקת Psyclops, טריו רוק אלטרנטיבי.

בשנת 2013 יצא אלבום הסולו השלישי של דר; "Desire" המכיל את השיר "Beware" שקודם להיות שיר השבוע ב-88FM אצל גדי ליבנה.

בשנת 2014 שיתף פעולה עם דורון "שולץ" אייל, הוקלטו מספר שירים ונעטפו להופעה חד פעמית במוזיאון תל אביב.

ב-2018 הוציא דר את אלבום הסולו הרביעי שלו, "Euphoria".

ב-2020 הוציא דר את אלבום הEP שלו, "Blaring Silence".

ב-2020 יצא אלבום הבכורה של FuzzBuzz שנושא את שם הלהקה

ב-2024 יצא אלבומם השני של FuzzBuzz, ״Redefine"

בשנת 2024 נבחר לקט משיריו של דר בהצגת דרמה משפטית ״הבוררת״  המבוססת של אירועים אמיתיים שהופקו ונכתבו על ידי היוצרת מאיה רקח.

ב-2025 יצא אלבומו השישי של דר, ״?What's The Plan"

בשנת 2025 נבחר לקט משיריו של דר כפסקול ״המארש האחרון״ שנוגן על ידי להקת The White Rabbit במחזה מקורי מאת מיה רקח בשיתוף משה איבגי .

## דיסקוגרפיה
### אלבומי סולו
*1998 ,עיניים
*Desert Heat, 2004
*Desire, 2013
*Euphoria, 2018
*2020, Blaring Silence
*2025, ?What's The Plan

### שיתופי פעולה
*מוסה נחמיאס
*דורון אייל (שולץ)
*אסי גפן

### מוזיקה לקולנוע לטלוויזיה ותיאטרון
*זום (תוכנית טלוזיה בערוץ 2) פרק המנונים - 1999
*Made in Israel, ארי פולמן - המנון הצבא האדום - 2001
*ואלס עם באשיר, ארי פולמן - אינקובטור - 2008
*הבוררת, דרמה משפטית - 2024
*המארש האחרון,  דרמה קומית - 2025

## הרכבים
*מג'נטה - 1991 - 1986 - דר נחמיאס, יגאל לבידנסקי ועופר ענו
*2Shlish - דר נחמיאס, עופר הררי (להקה רטורית), רמי יחזקאל (מלטה יוק) ומוסה נחמיאס (להקה רטורית)
*Psyclops - דר נחמיאס, מוסה נחמיאס, עומר כהן ופרי אטיה
*הצמחייה - דר נחמיאס, יגאל לבדינסקי, צמח בן משה וצבי טל
*NYPG - דר נחמיאס, נאש שלו, פרי אטיה וגיא תמיר
*FuzzBuzz- דר נחמיאס, דוד גבאי (דוגג), עופר סולומון (סולי)

## קישורים חיצוניים
* 

* דר נחמיאס באתר CD Baby
* וידאו קליפים של דר נחמיאס

## הערות שוליים

קטגוריה:רוק מתקדם
קטגוריה:נגנים ישראלים
קטגוריה:ישראלים שנולדו ב-1965
מאט ברדוק

**מתיו ארתור ברדוק** (באנגלית: **Matthew Arthur Bardock**; נולד ב-1969) הוא שחקן אנגלי. ברדוק מוכר בעיקר מהופעתו בתפקיד ג'ף קולייר בסדרה "חדר מיון", סמל בילוש ברנרד בסדרה "A Touch of Frost", סמל בילוש דייווי היגינס בסדרה "חוקרת מקרי המוות", אלבי בסדרה "האגמים" ומארק קרייג בסדרה "New Blood".

## ביוגרפיה
ברדוק נולד בקולסדן שבדרום לונדון. הופעת הבכורה שלו בטלוויזיה הייתה ב-1992 כשהופיע בסדרה "החשוד העיקרי". בשנה שלאחר מכן שיחק בסדרה "חדר מיון" כחבר כנופיה. ב-1995 הופיע ברדוק בהפקת התיאטרון של המחזה "Mojo" מאת גֵ'ז באטרוורת' בתיאטרון רויאל קורט.

הוא זכה להכרה רחבה יותר כשהחל לשחק בתפקיד השוטר קלייב ברנרד בסדרת הטלוויזיה הבריטית "Touch of Frost". הדמות שגילם הייתה האחיין של מפקד המשטרה. בעוד שרבים האמינו שהוא קיבל את התפקיד בזכות קשריו המשפחתיים, פרוסט רואה מעבר לכך ולוקח אותו תחת חסותו. בהמשך קודם לדרגת סמל בילוש, אבל נהרג בשנת 1997 בפרק "No Other Love". ביולי ובאוגוסט 2000 שיחק ברדוק בתפקיד דני וייר בסדרה הקומית קצרת הימים "Pay and Display".

ב-2004 הופיע ברדוק בתפקיד סקוט ברנט, חשוד ברצח, בסדרה "The Bill". הדמות שגילם החלה במערכת יחסים עם השוטרת האני הרמן, ואחר כך השניים התחתנו. אולם בהמשך התברר שהוא רצח את אשתו הראשונה. עוד שיחק ברדוק בסדרה "החשוד העיקרי" בתפקיד ג'ייסון ריינולדס, ובסדרה "לא מלאכיות" של ערוץ 4. ברדוק השתתף בתפקיד אורח בפרק בסדרה "רציחות במידסומר של רשת ITV. במאי 2005 שיחק בתפקיד מפקח בילוש טום וילסון בסדרה "תחבולות חדשות".

בפברואר 2007 הצטרף ברדוק שוב לצוות שחקני הסדרה "חדר מיון" בתפקיד הפרמדיק ג'ף קולייר, ושיחק בה שלושה חודשים. הוא שב להופיע בסדרה בספטמבר אותה שנה. ב-30 ביוני 2014 פורסם שברדוק עוזב את התפקיד של ג'ף - אחרי שגילם את הדמות במשך שבע שנים - הוא "הומת" באוקטובר אותה שנה.

ב-2008 הדליק ברדוק את אורות חג המולד בניוברי. ביום שישי, 28 בנובמבר בשעה 5:00 הדליק את המתג בכיכר השוק.

בין 31 ביולי עד 27 בספטמבר 2014 הופיע ברדוק במחזה הקומי "My Night With Reg" בתיאטרון דונמאר ורהאוס בווסט אנד שבלונדון.

ב-2016 החל ברדוק לגלם את מארק קרייג בדרמה "דם חדש" של ה-BBC.

## פילמוגרפיה
### קולנוע

### טלוויזיה

## תיאטרון
* "My Night With Reg" - דונמאר ורהאוס, לונדון; 17 בינואר עד 11 באפריל 2015 (בימוי: רוברט הסטי)
* "The Dark" - בתפקיד ברנבי; דונמאר ורהאוס, לונדון; 23 במרץ עד 24 באפריל 2004 (בימוי: אנה מקמין)
* "Frame 312" - בתפקיד טום ורוי; דונמאר ורהאוס, לונדון; 2002 (בימוי ג'וזי רורק)
* "Kick For Touch" - בתפקיד ג'ו; תיאטרון קרוסיבל, לונדון; 2002 (בימוי: ג'וזי רורק)

## קישורים חיצוניים

* מאט ברדוק באתר Spotlight

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי בית הספר גילדהול למוזיקה ודרמה
קטגוריה:אנגלים שנולדו ב-1969
ארליס הווארד

**ארליס הווארד** (באנגלית: **Arliss Howard**; נולד ב-18 באוקטובר 1954) הוא שחקן קולנוע ובמאי אמריקאי.

## ביוגרפיה
הווארד נולד באוקטובר 1954 באינדפנדנס, מיזורי כבן בכור ויש לו אח נוסף, ג'ים הווארד שהשתתף בכמה מסרטיו. הוא בוגר תיכון טרומן וקולג' קולומביה. נישואיו הראשונים היו לסוכנת קרן סילאס ממנה יש לו בן אחד, סם הווארד. לאחר גירושיהם התחתן שוב ב-1996 עם השחקנית היהודיה-אמריקאית דברה וינגר אשר הופיעה בשניים מסרטיו: Big Bad Love ו-Dawn Anna, וממנה יש לו בן אחד, גדעון "בייב" הווארד.

## משחק
משחקו הראשון היה בסדרת הטלוויזיה הקומדית "AfterMASH" והסדרה The Day After משנת 1983, שם שיחק בתפקידי משנה. שנתיים לאחר מכן שיחק בסרטו הראשון - The Lightship של הבמאי הפולני יז'י סקולימובסקי לצידם של רוברט דובאל ושל קלאוס מריה ברנדאואר בתור אדי.

ב-1987 שיחק קאובוי בסרט מטאל ג'אקט. בנה שלאחריה שיחק בסרט המתח טקילה סאנרייז את גרג לינדרוף לצד מל גיבסון ומישל פייפר.

ב-1989 שיחק את קנת פרנל בסרט הטלוויזיה קוראים לי סטיבן המבוססת על חייו של הילד סטיבן סטיינר שנחטף בשנות ה-70 בידי פדופיל.

שיחק ב-1992 בסרט Ruby העוסק ג'ק רובי שרצח את לי הארווי אוסוואלד בו שיחק את מקסוול.

ב-1994 שיחק ברוצחים מלידה בבימויו של אוליבר סטון בתור מלאך/שד. שנה לאחר מכן שיחק בסרט הקומדיה "קדילאק של סופשבוע", ובמותחן הדרמה של HBO "המסתננים" בדמותו של ריקי איטון. 

ב-1997 שיחק בפארק היורה: העולם האבוד את פיטר לודלו, אחיינו החמדן והתככן של האמונד (ריצ'רד אטנבורו), והנבל הראשי בסרט. באותה שנה שיחק גם באמיסטאד בתפקיד ג'ון קלהון. שני הסרטים בבימויו של סטיבן ספילברג.

ב-2001 ביים את הסרט "אהבה רעה", שכיכב בו לצד אשתו דברה וינגר. 

ב-2004 שיחק בסרט "לידה" לצד ניקול קידמן, ובסרט "שן הארי" לצד טארין מנינג. 

בשנים 2005–2007 שיחק בסדרת המתח האמריקאית מדיום בתור קפטן קנת' פוש. ב-2007 שיחק גם בסרט סכין בלב.

ב-2009 שיחק בסרט אשתו של הנוסע בזמן. ב-2011 שיחק במאניבול בתור ג'ון הנרי לצד בראד פיט וג'ונה היל.

ב-2013 הופיע בסדרת הערפדים דם אמיתי בתור טרומן ברל, מושל לואיזיאנה לשעבר. ב-2015 שיחק בסרט בלתי הפיך את ד"ר ג'וזף מרון. 

ב-2018 שיחק בסרט "הילד למטה".

ב-2020, שיחק בעונתה השנייה של סדרת הדרמה והפשע "מצוד" בתור ארל אמברי.

בשנת 2023 שיחק בסרטו של דייוויד פינצ'ר "הרוצח". 

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:במאי קולנוע אמריקאים
קטגוריה:אמריקאים שנולדו ב-1954
פול דייווידסון

**פול דייווידסון** (באנגלית: **Paul Davidson**; 23 באוקטובר 1930 - 20 ביוני 2024) היה מאקרו-כלכלן אמריקאי, ואחד הדוברים המובילים שהשתייכו לזרם האמריקאי של האסכולה הפוסט-קיינסיאנית בכלכלה. הוא היה סופר ופעיל בדיונים חשובים על מדיניות כלכלית (בנושאים כגון: משאבים טבעיים, המערכת המוניטרית הבינלאומית, החוב של מדינות מתפתחות), ובעל עמדה ביקורתית מאוד כלפי הזרם המרכזי בכלכלה.

## קורות חייו
דייווידסון לא התחיל את דרכו המקצועית ככלכלן. הוא השלים תואר ראשון בכימיה וביולוגיה, בברוקלין קולג' (Brooklyn College) בשנת 1950. דייווידסון התחיל תואר שני בביוכימיה באוניברסיטת פנסילבניה, אך  זנח את הלימודים ועבר לכלכלה, כאשר הוענק לו תואר שני במינהל עסקים מאוניברסיטת העיר ניו יורק בשנת 1955. ב-1959 סיים תואר שלישי באוניברסיטת פנסילבניה.
דייווידסון היה פרופסור באוניברסיטת טנסי בנוקסוויל, ארצות הברית. הוא שימש כמרצה אורח במרכז שוורץ לניתוח המדיניות הכלכלית בבית הספר החדש (The New School). מלבד אוניברסיטת פנסילבניה, אוניברסיטת טנסי ובית הספר החדש, דייווידסון לימד כלכלה באוניברסיטת ראטגרס (Rutgers University), אוניברסיטת בריסטול ואוניברסיטת קיימברידג'. בתחילת שנות ה-60 הוא עבד בחברת קונטיננטל אויל קומפני (Continental Oil Company).
דייווידסון וסידני וינטראוב (Sidney Weintraub) ייסדו את כתב העת Journal of Post Keynesian Economics בשנת 1978. דייווידסון שימש כעורך של כתב העת עד למותו. הוא גם תרם למרכז לתעסוקה מלאה ויציבות.

נפטר בשיקגו, אילינוי ב-20 ביוני 2024.

## פרסומים עיקריים

## קישורים חיצוניים
* ראיון עם פול דייווידסון בשנת 2011

## הערות שוליים

קטגוריה:היסטוריונים כלכליים
קטגוריה:בוגרי ברוקלין קולג'
קטגוריה:בוגרי אוניברסיטת העיר ניו יורק
קטגוריה:בעלי תואר דוקטור מאוניברסיטת פנסילבניה
קטגוריה:אמריקאים שנולדו ב-1930
קטגוריה:אמריקאים שנפטרו ב-2024
ברית המאבק למען המהפכה

**ברית המאבק למען המהפכה** (רוסית: **Союз борьбы за дело революции**) — ארגון מחתרת סובייטי אנטיסטליניסטי של צעירים שהתקיים בין השנים 1950–1951 בברית המועצות.

## תולדות הארגון
*ברית המאבק למען המהפכה* הוקמה במוסקבה על ידי סטודנטים בוריס סלוצקי, יבגני גורביץ' וולדילן פורמן, כולם מן קהילת עבריי ברית המועצות בשנת 1950. הוכנו על ידם גם מצע ומנשר הארגון בהם דובר על הפיכתו של הסוציאליזם המוצהר לתוך קפיטליזם ממלכתי, השלטון הסטליניסטי הוגדר כבונפרטיזם, הוזכר אי קיום זכויות אזרחיות, בחירות רק למיצג שווא כשהתוצאות כבר קבועות מראש, מדיניות חוץ אימפריאליסטית, מצב של אסון בחקלאות. על מנת להפיץ את המסמכים חברי הארגון בנו הקטוגרף (מכשיר שכפול המיועד לכמאה פעולות).

בינואר-פברואר 1951 נעצרו חברי הארגון על ידי  וב-13 בפברואר 1952  קיבלה החלטה בתיק. בהחלטה נכתב כי קבוצת לאומנים עבריים יצרה ארגון טרור בוגדני שחבריה שמו להם למטרה חיסול צורת השלטון של ברית המועצות בדרכי מרד צבאי וביצוע פעולות טרור כנגד מנהיגי  והמפלגה הקומוניסטית של ברית המועצות. כעונש למנהיגי הארגון יבגני גורביץ', בוריס סלוצקי וולאדילן פורמן נקבע עונש מוות, עשרה מאנשי הארגון קיבלו 25 שנים בכלא, עוד שלושה קיבלו 10 שנים בכלא. חלק מן השנים עד לזיכוי רובם העבירו במחנות עבודה גולאג שונים.

פרט למאיה אולנובסקאיה כולם הודו באשמה. שלושת מנהיגי הארגון הוצאו להורג ב-26 במרץ 1952 וגופותיהם נקברו ב. שאר העצורים ששרדו שוחררו לאחר פתיחת התיק מחדש ב-1956. ב-1989 כל הנאשמים, חלקם לאחר מותם, בתיק הזה זוכו "על בסיס חוסר תוכן ואירוע בו נאשמו".

חמישה מתוך אלו שנשפטו עלו בהמשך לישראל.

## חברי הארגון

**הוצאו להורג**
יֶבְֻגֵנִי זִינוֹביֶיבִיץ' גוּרֵבִיץ' (שנת לידה 1931)
בוֹרִיס וְלָדִימִירוֹבִיץ' סְלוּצְקִי (שנת לידה 1932)
וְלַאדִילֶן לֶאוֹנִידוֹבִיץ' פוּרמַן (שנת לידה 1931)

**נשפטו לעשר שנות כלא**
תָמָרָה לֲעזָרֶבְנָה רַבִּינוֹבִיץ' (שנת לידה 1932)
גָלִינָה אַיִפַאלוֹבְנָה סְמִירְנוֹבָה (שנת לידה 1931)
נִינָה יֶבְגֶניֶיבְנָה אוּפְלִאַנד (שנת לידה 1934)

**נשפטו לעשרים וחמש שנות כלא**
אִירֵנָה אִילִינִיצְ'נָה אַרְגִינְסְקַאיָה (שנת לידה 1932)
אִידָה לְבוֹבְנָה וִינִיקוֹבָה (שנת לידה 1931)
פֵלִיקְס מאִירוֹנוֹבִיץ' ווֹיִן (שנת לידה 1931)
גרִיגוֹרִי גְדַליֶבִיץ' מָזוּר (שנת לידה 1931)
וְלָדִימִיר זָכַרוֹבִיץ' מֶלְנִיקוֹב (שנת לידה 1932)
יֶקָטֵרִינָה מִיכַאילוֹבְנָה פַּנְפִילוֹבָה (שנת לידה 1932)
שׂוּשַׂנָּה סוֹלוֹמוֹנוֹבְנָה פֵּצ'וּרוֹ (שנת לידה 1933)
אַלָּה יֶבְגֵניֶיבְנָה רֶייף (שנת לידה 1931)
מַאיָה אָלֶכְסַנְדְרוֹבְנָה אוּלָנוֹבְסְקַאיָה (שנת לידה 1932)
אִינָּה לֶאוֹנוֹבְנָה אֶלְגִיסֶּר (שנת לידה 1930)

## קישורים חיצוניים
* גנאדי קוסטירצ'נקו "מסמכי התיק של ברית המאבק למען המהפכה", חלקים מן הספר החדש מ-2005 (רוסית).
* נדז'דה (אסתר) ומאיה אולנובסקי "סיפורה של משפחה אחת", 2003 (רוסית).
* שושנה פצ'ורו "...אני מודה לגורל...", 1999 (רוסית).
* נלי פורטנובה, "מסר לנכדים ולא רק, 2011 (רוסית)
* אלה טומנוב (רייף) "היכן שקברנו את השמש", 1999 (אנגלית), אתר אישי שלה (אנגלית ורוסית); ביוגרפיה שלה באתר "ממוריאל"(גרמנית)

## הערות שוליים

קטגוריה:ברית המועצות: היסטוריה 
קטגוריה:יהדות ברית המועצות
קטגוריה:ארגונים יהודיים
הנני (ציור)

"**הנני**" הוא ציור מאת האמן הישראלי מיכאל סגן-כהן, שנוצר בשנת 1978.

## תיאור
סגן-כהן עשה שימוש בדפוס בלט כדי להדפיס את המילה "הנני", בגופן מסוג "וילנא" ובצבע שחור, על גבי גיליון נייר בגובה של 27 ס"מ וברוחב של 38 ס"מ. בנוסף להדפסת האותיות הוסיף האמן סימנים של טעמי המקרא שצוירו במכחול. בצדו השמאלי של הציור מופיע כתם צבע לבן המכסה סימן לכלוך. ההדפסה עצמה נעשתה על ידי דוד טרטקובר בדפוס של בצלאל בירושלים. טרטקובר העיד שבחירת הגופן והפורמט נעשתה על ידו.

המילה "הנני" מביעה נוכחות של דובר. היא מופיעה בתנ"ך כ-177 פעמים. בספר בראשית, לדוגמה, מקושרת מילה זו הן אל נוכחותו של האל ("וַאֲנִי, הִנְנִי מֵקִים אֶת-בְּרִיתִי אִתְּכֶם", בראשית, ט', ט') והן אל נוכחותו של האדם ("וַיֹּאמֶר אֵלָיו, אַבְרָהָם וַיֹּאמֶר הִנֵּנִי", כ"ב, א'). על פי דוד הד, ידיד של סגן כהן ובעליו של הציור, השימוש בטקסט זה ואופן ציורו מרחיב את גבולות הציור מן החזותי אל הטקסטואלי ומן מהתחום הפרטי אל תחום הקדושה.

בעקבות סקיצה שיצר סגן-כהן ביומנו, קושר הד את העבודה אל יחסו של האמן אל אביו. גם מבקר האמנות איתמר לוי מצביע על ההעדר ומוות העולים מן העבודה, והמתבטאים במסגרת השחורה, ההופכת את היצירה למעין "מודעת אבל". בכך, טוען לוי, "למעשה הוא אינו מצהיר הנני, כי אם אינני".

## הערות שוליים

קטגוריה:ציורים
קטגוריה:ציורים בעלי מוטיב יהודי
קטגוריה:ציורים משנות ה-1970
קטגוריה:יצירות משנת 1978
קמרון ת'ור

**קמרון ת'ור** (באנגלית: **Cameron Thor**; נולד ב-17 במרץ 1960 בלוס אנג'לס, קליפורניה) הוא שחקן קולנוע, במאי ותסריטאי אמריקאי המוכר בעיקר בזכות משחקו בסרט הוק מ-1991 ובסרט שובר הקופות, פארק היורה מ-1993. בשנת 2016 הוא הורשע בתקיפה מינית של ילדה בת 13 ונידון לשש שנות מאסר.

הוא נשוי לשחקנית אליס קרטר, ממנה יש לו ילד אחד. שניהם הם הבעלים של ארגון הוראת המשחק "Carter Thor Studio".

## קריירה, הרשעתו בדין ומאסר
משחקו הראשון היה בסרט "Summer" מ-1984 ולאחר מכן בסרט "Modern Girls" מ-1986. ב-1988 שיחק בסרט "War Party" ובאותה שנה השתתף בסדרה הפוליטית המוקומנטרית Tanner '88.

ב-1991 שיחק בסרט נוכלת ושמה סו של ג'ון יוז בתור מייטרה ד' (מלצר ראשי). באותה שנה שיחק את רון בסרט הוק של סטיבן ספילברג ובכיכובם של רובין ויליאמס, דסטין הופמן וג'וליה רוברטס.

שנה לאחר מכן שיחק בבחורים טובים את המפקד לורנס לצידם של טום קרוז ושל ג'ק ניקולסון. כמו כן הופיע בסדרת הקומדיה חופשי על הבר בתור אנליסט שיווק.

תפקידו הידוע ביותר של תור הוא מפארק היורה משנת 1993. בסרט הוא שיחק את המדען הבוגדני ד"ר לוויס דודג'סון, למרות שנבחן לתפקיד ד"ר איאן מלקולם שבוצע בידי ג'ף גולדבלום. בספרי הסדרה דודג'סון חוזר בספר השני אך בסרטים העלילה שונתה והוא אינו מופיע. עם זאת ב-2020 הודיעו שדמותו תחזור בסרט עולם היורה: עולם חדש בידי השחקן קמפבל סקוט. באותה שנה שיחק בתפקיד אורח בסדרה מסע בין כוכבים: הדור הבא את נאריק.

ב-1994 הוא שיחק בסכנה ברורה ומיידית של פיליפ נויס. ב-2002 שיחק בסרט המלחמה לחישות מלחמה את מרטנס וב-2005 הופיע בסרט "Undiscovered".

סרטו האחרון היה "Ring of Fire" מ-2013. ואולם ב-2014 הוא הואשם בתקיפה מינית של ילדה בת 13, תלמידתו בשיעורי משחק, לה נתן מריחואנה וביצע בה מעשים מגונים. משפטו הסתיים בסוף אפריל 2017 והוא נידון לשש שנות מאסר.

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:מורשעים בעבירות מין בארצות הברית
קטגוריה:אמריקאים שנולדו ב-1960
טמפלס

ממוזער|ג'יימס בגשו
ממוזער|טמפלס בפסטיבל Coachella, 2014
**טמפלס** (באנגלית: **Temples**) היא להקת רוק פסיכדלי אנגלית מקטרינג שבנורת'האמפטונשייר. הלהקה נוסדה בשנת 2012 על ידי הזמר והגיטריסט ג'יימס בגשו (בגשו נולד ב-1986), והבסיסט טום וורמסלי. הרכב הלהקה הושלם מאוחר יותר עם הצטרפותו של הקלידן והגיטריסט אדם סמית' והמתופף סמואל טומס. הלהקה הוציאה עד כה ארבעה אלבומי אולפן, שני מיני-אלבומים ומספר סינגלים. אלבום הבכורה של הלהקה, "Sun Structures", יצא בשנת 2014 ודורג במקום השביעי במצעד הפזמונים הבריטי. הלהקה חתומה בחברת התקליטים Heavenly Recordings.

## חברי הלהקה
#### נוכחיים
* ג'יימס אדווארד בגשו – סולן וגיטריסט ראשי
* אדם תומאס סמית' – גיטרת ליווי
* תומאס אדווארד ג'יימס וורמסלי – גיטרה בס, קולות ליווי
* רנס אוטינק – תופים

#### בעבר
* סמואל טומס – תופים
* ג'ק פרינס – תופים

## דיסקוגרפיה
### אלבומי אולפן
* Sun Structures (5 בפברואר 2014)
* Volcano (3 במרץ 2017)
* Hot motion  (24 ספטמבר 2019)
* Exotico  (14 באפריל 2023)

### אלבומי רמיקסים
* Sun Restructured (10 בנובמבר 2014)

### מיני-אלבומים
* Shelter Song EP (7 ביולי 2014)
* Mesmerise Live EP (16 בספטמבר 2014)

### סינגלים
* "Shelter Song" / "Prisms" (12 בנובמבר 2012)
* "Colours to Life" / "Ankh" (24 ביוני 2013)
* "Keep In the Dark" / "Jewel of Mine Eye" (7 באוקטובר 2013)
* "Mesmerise" (20 בנובמבר 2013)
* "Move with the Season" (3 בנובמבר 2014)
* "Certainty" (26 בספטמבר 2016)
* "Strange or Be Forgotten" (10 בינואר 2017)

## קישורים חיצוניים
* 

## הערות שוליים

קטגוריה:להקות בריטיות
קטגוריה:להקות רוק בריטיות
קטגוריה:להקות פופ בריטיות
קטגוריה:להקות רוק פסיכדלי
קטגוריה:להקות רוק אלטרנטיבי
קטגוריה:להקות סינת'-פופ
קטגוריה:להקות שהוקמו בשנת 2012
קונראד הראשון, רוזן העיר נירנברג

**קונראד הראשון, רוזן העיר נירנברג** (בגרמנית: **Konrad I. von Nürnberg**; 1186 – 1261) היה רוזן העיר נירנברג מבית הוהנצולרן בין השנים 1218–1261.

## ביוגרפיה
קונראד נולד בשנת 1186, לפרידריך השלישי, רוזן צולרן ולסופיה מראבס, בתם של קונראד השני מראבס והידלגארד מאבנברג. בשנת 1191 מת סבו קונראד השני מראבס ללא בנים, ובעקבות כך הפך אביו לרוזן העיר נירנברג. בשנת 1200 מת אביו, ואחיו פרידריך ירש את רוזנות העיר נירנברג, בעוד קונראד ירש את רוזנות צולרן כ**קונראד השלישי**. בשנת 1218 חולקו שוב הנכסים וקונראד קיבל את הנחלות בפרנקוניה, ואת התואר של רוזן העיר נירנברג.

בתקופה זו הוא חיזק את הכוח שלו, ותמך בבית הוהנשטאופן במאבק בין גואלפים וגיבלינים על הכתר המלכותי. פרידריך השני, קיסר האימפריה הרומית הקדושה רצה ביקש לפתח את נירנברג כבסיס מהימן, ולכן בשנת 1219 העניק אמנת חופש גדולה בשוק הטירה. בעוד קונראד השתלט על ההגנה הצבאית על העיר כרוזן העיר, הצליחו האזרחים להשיג אוטונומיה גוברת בענייניהם הפנימיים. קונראד גם תמך בקיסר כשגורש, ומותו של פרידריך השני בשנת 1250 היה מכה קשה לבית הוהנצולרן, משום שהם חסרו את תמיכתו הגדולה נגד האצולה הגרמנית.

בין השנים 1237–1239 קונראד ניהל את דוכסות אוסטריה ביחד עם רוזני הנברג ואנדכס, אם כי מסיבות פוליטיות לעיתים קרובות הוא מתנגד למשפחות אלו. בין שאר השטחים, הוא רכש את ראנגאו עם אנסבך, חלקים ניכרים של עמק פגניץ, והשיג שליטה על דרכי הסחר החשובים ביותר אל נירנברג. כמו כן הוא נלחם נגד כנופיות של אבירים, והדף את כוחות האצולה. בשנת 1261 מת קונראד, ובנו פרידריך השלישי, רוזן העיר נירנברג ירש את נחלותיו.

## משפחתו
קונראד התחתן עם אדלהייד מפרונטנהאוזן, בתם של היינריך השני, רוזן פרונטנהאוזן ואדליידה מפליין, ממנה נולדו לו 4 ילדים:
* פרידריך השלישי, רוזן העיר נירנברג (1220–1297).
* קונראד השני מנירנברג (מת ב-1314).
* אדלייד (מתה ב-1304), התחתנה עם ראפוטו השלישי, רוזן אורטנבורג והפלטין של בוואריה.
* סופיה (מתה ב-1276), התחתנה עם מרקוארד הראשון מהיידק.

## אילן יוחסין

## קישורים חיצוניים

* genealogie-mittelalter.de

קטגוריה:בית הוהנצולרן
קטגוריה:ילידי 1186
קטגוריה:נפטרים ב-1261
סטפני אוקרקה

**סטפני אוקרקה** (באנגלית: **Stephanie Okereke**; נולדה ב-2 באוקטובר 1982) היא שחקנית, במאית קולנוע ודוגמנית ניגרית. היא זכתה בפרסים ובמועמדויות עבור עבודתה כשחקנית, לרבות פרס Black Reel לשחקנית הטובה ביותר ב-2003, ופרס אפרו הוליווד לשחקנית הטובה ביותר ב-2006, ושלוש מועמדויות לשחקנית הטובה ביותר בפרסי האקדמיה האפריקאית לקולנוע בשנים 2005, 2009 ו-2010. . היא הייתה סגנית מלכת היופי בתחרות היופי Most Beautiful Girl in Nigeria בשנת 2002. ב-2011, היא זכתה להכרה מצד ממשלת ניגריה עם אות כבוד לאומי, חברות במסדר הרפובליקה הפדרלית, MFR).

## ביוגרפיה
אוקרקה נולדה בנגור אוקפלה, מדינת אימו. היא הילדה השישית מתוך שמונת ילדיהם של מרי וצ'ימה אוקרקה. היא סיימה תואר ראשון באנגלית וספרות באוניברסיטת קלבאר.

## קריירה
כבר במהלך שנות העשרה שלה, בשנת 1997, אוקרקה כיכבה בשני סרטי נוליווד, *Compromise 2* ו-*Waterloo*. אחרי שזכתה במקום השני בתחרות יופי בשנת 2002, בשנת 2003 אוקרקה זכתה בשני פרסים מתוך שמונה מועמדויות שהיא קיבלה בפרסי Black Reel, לשחקנית הטובה ביותר - אנגלית, ולשחקנית השנה 2003. אוקרקה אז נסעה לניו יורק ללמוד באקדמיה לקולנוע, וחזרה לנוליווד ב-2007, והשתתפה בסרט *Through the Glass* אותו ביימה, תסרטה, הפיקה ובו כיכבה. הסרט היה מועמד לפרס פרסי האקדמיה האפריקאית לקולנוע לתסריט הטוב ביותר ב-2009. ב-2014, היא הוציאה סרט נוסף, *Dry* שגם אותו ביימה, תסרטה, הפיקה וכיכבה בו. הסרט זכה בפרסים רבים, כולל פרס הסרט הטוב ביותר בפרסי האקדמיה האפריקאית לקולנוע 2016 ובפרסי Africa Magic Viewers Choice.אוקרקה כיכבה ביותר מ-100 סרטים.

## חיים אישיים
באפריל 2012 אוקרקה נישאה לליינוס אידהוסה בפריז, צרפת בנם מקסוול אנוסאטה ליינוס נולד באוקטובר 2015.

## פרסים

## פילמוגרפיה נבחרת

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה ניגריות
קטגוריה:דוגמניות ניגריות
קטגוריה:במאיות קולנוע ניגריות
קטגוריה:בוגרות האקדמיה לקולנוע של ניו יורק
קטגוריה:ילידות 1982
דניאלה פינדה

**דניאלה פינדה** (באנגלית: **Daniella Pineda**; נולדה ב-20 בפברואר 1987) היא שחקנית קולנוע וטלוויזיה אמריקאית.

## ביוגרפיה
פינדה נולדה באוקלנד, קליפורניה שבארצות הברית, למשפחה מרקע ממוצא מקסיקני. פינדה בוגרת לימודי תואר ראשון בסוציולוגיה ועיתונאות רדיו בקולג' מילס.

## קריירה
ב-2010 הופיעה לראשונה בתוכנית הטלוויזיה הקומית "גברים בגיל הזה" בתור קיט. הופעות נוספות עשתה באתר האינטרנט הקומי CollegeHumor בסדרה "CH Originals".

ב-2011 שיחקה לראשונה בסרט הדרמה-קומדיה של אדוארד ברנס "Newlyweds".

ב-2012 שיחקה בתפקיד אורח בסדרת הדרמה האמריקאית "הומלנד", בדמותה של ג'וליה דיאז. באותה שנה שיחקה בסרט הטלוויזיה "Midnight Sun" המבוסס על הסדרה הישראלית "תמרות עשן", ובסרט הקומדיה "The Fitzgerald Family Christmas"; גם הוא בבימויו של אדוארד ברנס.

בשנת 2013 פרצה לראשונה לתודעה בדמותה של המכשפה סופיה דווראיוקס מהסדרה "יומני הערפד", והופיעה גם בסדרת-הבת שלה "המקוריים".

לאחר מכן היא הופיעה בסרט "לשכב עם אחרים" מ-2015 בתור דניקה, ובסדרת המתח "American Odyssey" בתפקיד רודי סימס.

בשנת 2016 החלה לשחק בסדרת הטלוויזיה הקומית של רשת TBS "העיקוף", כוונסה רנדל. את תפקידה זה עשתה למשך שלוש עונותיה הראשונות.

בשנת 2017 שיחקה בקומדיה "מיסטר רוזוולט" של הבמאית נואל ולס; בדמותה של ג'ן מורלס. 

בשנת 2018 שיחקה את ד"ר זיה רודריגז, הפלאו-וטרינרית בסרט החמישי של סדרת סרטי פארק היורה: "עולם היורה: נפילת הממלכה". היא חזרה לתפקידה ב-2022 בסרט ההמשך "עולם היורה: עולם חדש".

בשנת 2019 שיחקה במיני-סדרה "השלכות" בנטפליקס בכיכובה של רנה זלווגר.

בשנת 2021 שיחקה את פיי ולנטיין לצד ג'ון צ'ו בסדרת הלייב-אקשן "קאובוי ביבופ" מבית נטפליקס, המבוססת על המאנגה היפנית באותו השם.

## פילמוגרפיה

### קולנוע

### טלוויזיה

## קישורים חיצוניים

* 

קטגוריה:שחקניות קולנוע וטלוויזיה אמריקאיות
קטגוריה:אמריקאיות ממוצא מקסיקני
קטגוריה:בוגרי מכללת מילס
קטגוריה:אמריקאיות שנולדו ב-1987
קטגוריה:אמריקאים שנולדו ב-1987
ג'אסטיס סמית'

**ג'סטיס סמית**' (באנגלית: **Justice Smith**; נולד ב-9 באוגוסט 1995) הוא שחקן אמריקאי. הוא ידוע בעיקר בזכות משחקו בתור פרנקלין ווב בסרטים "עולם היורה: נפילת הממלכה" ו"עולם היורה: עולם חדש" ובשל הופעתו בתור אזקיאל פיגארו בסדרה "גט-דאון" (2017–2016) של נטפליקס.

## ביוגרפיה
סמית' נולד באוגוסט 1995 באנהיים, שבקליפורניה לאב ממוצא אפרו-אמריקאי ואם ממוצא צרפתי-איטלקי והוא החמישי מתוך תשעה אחים. הוא סיים את לימודיו בבית הספר התיכון ללימודי אומנות של אורנג' (Orange County School of the Arts) בשנת 2013 והופיע במחזות ברחבי מחוז אורנג' שבקליפורניה.

## קריירה
הוא הופיע לראשונה בסרט "Trigger Finger" מ-2012, עוד לפני סיום לימודיו בתפקיד קטן. שנה אחרי סיום הלימודים הוא הופיע בסדרה "Masterclass" ("מאסטר הכיתה") בתור עצמו, בסדרה "The Thundermans" למשך 2 פרקים בתור אנגוס ובסדרת הווידאו-בלוג "Vlogbrothers" בתור עצמו.

ב-2015 הופיע בסרטו של ג'ק שרייר "ערים של נייר" המבוסס על הספר ערים של נייר של ג'ון גרין, בתור מרקוס לינקולן.

ב-2017 הופיע בסדרה של נטפליקס "גט-דאון" בתור הנער אזקיאל פיגארו בתפקיד הראשי. באותה שנה השתתף לצד לוקאס הדג'ס במחזה "Yen" באוף ברודוויי של המחזאית אנה ג'ורדן. ההצגה רצה בתיאטרון לוסיל לוטרל וסמית' קיבל מועמדויות לפרס לוסיל לוטרל ולפרס דרמה דסק.

ב-2018 הופיע בסרטו של חואן אנטוניו ביונה "עולם היורה: נפילת הממלכה" בתור פרנקלין ווב שעל תפקידו קיבל מועמדות לפרס פטל הזהב - שחקן המשנה הגרוע ביותר. באותה שנה שיחק גם בסרט "יום אחרי יום".

בשנת 2019 שיחק בסרט "פוקימון: הבלש פיקאצ'ו" בתפקיד הראשי של טים גודמן. ב-2020 שיחק בסרט "כל המקומות המוארים", אשר מבוסס על ספר באותו שם של ג'ניפר ניבן.

ב-2022 חזר לתפקיד פרנקלין ווב בסרט "עולם היורה: עולם חדש".

## חיים אישיים
סמית' יצא מהארון כקוויר בפוסט שפרסם באינסטגרם ביוני 2020 אמר שהוא נמצא במערכת יחסים עם השחקן ניקולאס אל אש.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:פורבס 30Under30
קטגוריה:שחקנים להט"בים אמריקאים
קטגוריה:אמריקאים ממוצא איטלקי
קטגוריה:אמריקאים שנולדו ב-1995
פרידריך הרביעי, רוזן צולרן

**פרידריך הרביעי, רוזן צולרן** (בגרמנית: **Friedrich II. von Nürnberg-Zollern**;  1188 – 30 בדצמבר 1255), הידוע גם בשם **פרידריך השני, רוזן העיר נירנברג**, היה רוזן העיר נירנברג מבית הוהנצולרן בין השנים 1204–1218, ורוזן צולרן משנת 1218 עד מותו.

## ביוגרפיה
פרידריך נולד בשנת 1188, לפרידריך השלישי, רוזן צולרן ולסופיה מראבס, בתם של קונראד השני מראבס והידלגארד מאבנברג. בשנת 1191 מת סבו קונראד השני מראבס ללא בנים, ובעקבות כך הפך אביו לרוזן העיר נירנברג. בשנת 1200 מת אביו, ואחיו קונראד ירש את רוזנות צולרן, בעוד קונראד ירש את רוזנות העיר נירנברג כ**פרידריך השני**. בשנת 1218 חולקו שוב הנכסים וקונראד קיבל את הנחלות בפרנקוניה, ואת התואר של רוזן העיר נירנברג, ואילו פרידריך קיבל את הנחלות בשוואביה, ובכך נחשב למייסד הקו השוואבי של בית הוהנצולרן.

פרידריך התחתן עם אליזבת מאבנסברג, ממנה נולד לו בנו פרידריך החמישי, רוזן צולרן. ב-30 בדצמבר 1255 מת פרידריך, ובנו פרידריך החמישי ירש את נחלותיו.

## אילן יוחסין

קטגוריה:בית הוהנצולרן
קטגוריה:ילידי 1188
קטגוריה:נפטרים ב-1255